Prime Willow-JeanWILLOW-JEAN PRIME (Labour): Tēnā koe e Te Heamana e tino harikoa ana ahau te tū i tēnei pō ki te kōrero e pā ana ki tēnei kaupapa arā mō te pōti pūtea. He mema ahau o te komiti pūtea. I reira anō hoki ahau mō te kōrero o te taenga mai o Te Minita mō te Pūtea arā te Hon Grant Robertson. I rongo ahau i ōna kōrero kua pānui ahau i te rīpoata me te tuhinga roa anō hoki. E hiahia ana ahau ki te whakawaha ake ētahi o ōku whakaaro i puta mai i taua hui. I te tīmatanga o taua hui ko te amuamu a tērā taha o Te Whare mō te kore tae mai tētahi o ngā tāngata o te kaitohutohu kaupapa pūtea. Koirā noa iho tā rātou kōrero mō te nuinga o te wā i roto i taua hui taua komiti.Engari i āta whakarongo ahau ki ngā kōrero o Te Minita. I mea mai ia he tuatahitanga tēnei he Tahua Pūtea e hāngai ana e titiro ana ki te oranga o te tāngata ki te oranga o tēnei motu o Aotearoa. He tuatahitanga tēnei Tahua Pūtea. He aha ai? I whakamārama mai Te Minita te rerekētanga o te hanga i tēnei Tahua Pūtea ki ērā atu i ngā tau kua pahure ake nei. I aromatawai te kaitohutohu kaupapa pūtea i ngā tikanga o tēnei mea te oranga. Arā ko te pūtea ngā rawa ko te taiao ko te hapori ko te tāngata anō hoki. E hāngai pū ana tēnei Tahua Pūtea ki te Anga Paerewa Oranga arā ko te Living Standards Framework. Nā ka tae mai ngā tono o ngā tari kāwanatanga katoa ka aromatawai te kaitohutohu kaupapa pūtea. He aha te rerekētanga o ngā tono i puta mai i tēnā? Tuatahi i piki ake te mate ā-hinengaro te māuiui o te hinengaro o te tangata. Ki te mea tuatahi me hoatu moni me hoatu pūtea tēnei Kāwanatanga. Mehemea e hiahia ana tātou te kite kia piki atu te oranga o tēnei motu ngā tāngata katoa e noho ana i roto i tēnei motu koia tērā te mea tuatahi. Tuarua ko te whakapiki ake i te oranga o ngā tamariki ko te whakaheke i te noho o te pōharatanga o ngā tamariki i roto i Aotearoa nei. Tuatoru ko te whai mahi. Ko te mana i roto i te mahi. Ko te whakawhanaketanga i te ōhanga o Aotearoa. Tuawhā ko te tautoko i ngā wawata i ngā hiahia i ngā tūmanako o te iwi Māori o ngā tāngata o te Moana Nui a Kiwa anō hoki. I te mea mutunga ko te whakangao hei tū pakari tū roa ngā hōhipere ngā kura wērā mea katoa i roto i Aotearoa. Nō reira i te rerekētanga o te aromatawai i ngā tono o ngā tari Kāwanatanga koia wērā ngā mea i puta mai i taua whakamātautau koia ngā mea i whiwhia nei te pūtea. Nō reira e kite ana tātou ko te mahi a Te Kāwanatanga ko te tohatoha i ngā moni ko te hoatu i ngā moni ki te whakatikatika i ngā raruraru nui kei mua i tō mātou aroaro. E hia kē ngā tau ēnei raruraru e titiro ana mātou e kite ana mātou engari horekau he mahi. Engari kua tīmata te mahi ki te whakatikatika i tēnei tūāhuatanga o wēnei raruraru kino i roto i Aotearoa nei. E mōhio ana mātou e kore e taea te whakatikatika i te pō kotahi noa iho. E kao. He nui ngā mahi kei mua i te aroaro. Ko te mea nui kua tīmata tēnei Kāwanatanga ki te whakatikatika i te nui o ngā tamariki e moe ana i roto i ngā motokā. Te mea horekau he whare. Rātou horekau he mahi. Kua heke te nama o ngā tāngata kore mahi ki te 3.9 paihēneti o ngā tāngata. He mea pai tēnā. Nō reira ko te mea nui kua tīmata mātou te āta titiro ki tēnei mea te oranga. Tēnā koe. [Greetings to the Chair. I am pleased to stand tonight to speak about this matter namely the financial vote. I am a member of the Finance and Expenditure Committee. I was also there for the discussion with the Minister of Finance namely the Hon Grant Robertson. I heard what he said and I read the report and also the longer version. I want to express some of my thoughts that emerged from that meeting. At the start of that meeting the Opposition of this House was complaining that none of the people from Treasury had come along. That was all they had to say for most of the duration of that meeting that committee.However I listened attentively to what the Minister said. He said that this is a first a Budget which is aligned with and looks at the wellbeing of people the wellbeing of this country of New Zealand. This Budget is a first. Why? The Minister explained the difference in the structure of this Budget to those of years past. Treasury has assessed the meaning of the concept of wellbeing—namely financial material environmental community and also people. This Budget is directly aligned to the Living Standards Framework.So the requests of all the Government departments came in and were assessed by Treasury. What is the difference of the requests which arose from this? Firstly there was an increase to mental illness the sickness of a person's mind. Firstly money should be given this Government should allocate budget. If we want to see an increase in the wellbeing of this country of the people living in this country that is the first thing. Secondly: to increase the wellbeing of children to reduce the children living in poverty in New Zealand. Thirdly: employment. Having status within work. The development of the economy of New Zealand. Fourthly: supporting the dreams the desires and the aspirations of Māori people and Pacific people. The last thing: investing so that the hospitals schools and such like in New Zealand stand strong and long.Therefore the difference in assessment of the requests from Government departments these things are what emerged from that test these things are what received the funding. Therefore we see that what the Government is doing is to distribute money give out money to address the significant problems which lie before us.We have been looking at these problems for so many years seeing them but yet nothing has been done. However the work has begun to address this aspect of these terrible problems in New Zealand. We know that it won't be fixed overnight. No indeed. There is much work ahead of us. The main thing is that this Government has started to correct the number of children who are sleeping in cars those who have no house and those who have no work. The number of people who are unemployed has reduced to 3.9 percent of people. That is a good thing. Therefore the main thing is that we have started to really look at wellbeing. Thank you.]